JSR賽後即場訪問球員 學員Cindy:好有挑戰性
2024年04月03日 23:07
東網電視
更多新聞短片
「第11屆賽馬會青少年體育記者計劃」(JSR)周三(3日)走入旺角大球場,其中學員之一的文嘉靖(Cindy),賽後更有機會與落場比賽的球員親身做訪問,她形容今次經歷破具挑戰性,希望日後能再有機會,透過訪問向球迷展示球員的另一面。
是日Cindy除了要負責在半場報導比賽數據,還要在賽後向球員「扑咪」,她認為最難忘的環節還是能夠與球員採訪:「見到今場兩隊攻勢都好猛將,比賽後段都有好多戲劇性時刻,到最後幾分鐘,先知道可以採訪邊個,第一次落球場近距離接觸球員,係好有挑戰性嘅任務,好多謝學員之間互相配合,導師都有提供唔少幫助及包容,令我哋盡量發揮課堂上學到嘅嘢,都希望可以畀球迷知道球員的另一面,同埋踢完場波嘅感受。」
Cindy相信透過今次經歷,了解到自己不足之處,相信日後在應對採訪工作時能夠更加得心應手:「自己喺同隊友之間嘅配合,以及臨場發揮方面,我都仲有好多嘢要學習,另一方面就係點樣問問題,可以令受訪者覺得舒服,同時問到球迷想知道嘅資訊。」